NORAKSTS

|  |  |
| --- | --- |
| 26.05.2022. | Nr.8/16 |

###### PAR SADRAUDZĪBAS LĪGUMU AR KARMELAS PILSĒTU (INDIĀNA, ASV)

(ziņo: I.Škutāne)

**Atklāti balsojot: PAR – 14** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, A.Tomašūns, G.Kurlovičs), **PRET – 1** (A.Rublis), **ATTURAS – nav**,

Jelgavas valstspilsētas pašvaldība ir saņēmusi Latvijas Republikas vēstniecības ASV ierosinājumu par sadraudzības īstenošanu starp Jelgavas valstspilsētu un Karmelas pilsētu (Indiāna, ASV), tādējādi veidojot savstarpējo sapratni ekonomikas, sociālajā, kultūras, pašvaldības darbības, izglītības un citās jomās, sekmējot pilsoniskuma attīstību, kas pamatojas uz tādām vērtībām kā demokrātija, brīvība, tolerance, solidaritāte, taisnīgums, atvērtība dialogam un vēsturisko vērtību saglabāšana. Atbalstu partnerībai izteicis arī Latvijas Goda konsuls Indianā Andris Bērziņš.

Aicinājumā Jelgavas valstpilsētas pašvaldībai noslēgt sadraudzības līgumu Karmelas pilsētas (Indiāna, ASV) mērs Džeims Brainards norāda, ka, tādējādi tiks veicināta starptautiskā labā griba un sadarbība starp Jelgavas valstspilsētu un Karmelas pilsētu (Indiāna, ASV) un paplašinātas savstarpējās labdarības, zinātnes, tirdzniecības, komercijas, literatūras un izglītības aktivitātes.

Ievērojot minēto un to, ka sadraudzības līguma noslēgšana arī paplašinās uzņēmējdarbības iespējas sadraudzības pilsētās, pamatojoties uz likuma “Par pašvaldībām” 12. pantu, 95. panta pirmo daļu un 97. pantu,

**JELGAVAS VALSTSPILSĒTAS DOME NOLEMJ:**

Atbalstīt sadraudzības līguma noslēgšanu starp Jelgavas valstspilsētas domi un Karmelas pilsētu, Indiāna, ASV (līgums pielikumā).

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022. gada 27. maijā